**DECUPAJE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am scos o bucată din parchet,

Speram să găsesc o comoară

Şi nu am găsit,

Căci în fapt nici nu mi-am dorit...

Însă n-am putut să-mi decupez inima...

Ştiu că acolo te-ai ascuns!

Într-un vibrat latent şi surd,

Prin picuri de sudoare rece ai sufletului.

Un zumzet plăcut al vocii tale triste,

Dincolo de ireal,

Unde fantasmele dispar

Şi timpul se stinge.

Acolo te-am pierdut ieri...

Mi-ai scăpat din mână,

Ca unui bolnav bătrân ceaşca cu ceai,

Ca unui artist o strună.

Te-am căutat, nu te-am găsit

Nici sub parchet, nici sub Soare,

Nici într-un basm ce l-am citit,

Nici în ploi ori ninsoare.

Te-am căutat în veşnicii,

Te-am căutat în zări,

Te-am căutat dincolo de ceruri şi de mări.

Iar inima se stinge...

Mă-ntreb când aveai de gând să-mi spui

Tu, cânt amărât!

Că te ascunzi în chip frumos

Sub o piatră de mormânt?

Acolo mi-am găsit în sfârşit sufletul

Şi l-am decupat...